钦定古今图书集成/历象汇编/庶征典/第114卷 > 元
## 钦定古今图书集成/历象汇编/庶征典/第114卷 > 元

### 成宗大德元年疫

按《元史成宗本纪》，“大德元年八月丁巳，真定、河间、顺
德旱疫。是岁，河间之乐寿、交河疫，死六千五百馀人。”
大德八年疫。

按《元史成宗本纪》：“大德八年六月丁酉，乌撒、乌蒙、益
州、忙部、东川等路饥疫。”

### 武宗至大元年大疫

按《元史武宗本纪》。不载。　按《五行志》。“至大元年春，绍
兴、庆元、台州疫。死者二万六千馀人。”

### 仁宗皇庆二年大疫

按《元史仁宗本纪》。皇庆二年。京师以久旱。民多疾疫。
帝曰：“此皆朕之责也。赤子何罪。”明日大雪　按《五行
志》。《唐志》云：“国将有恤。则邪乱之气先被于民。故疫。”

### 延祐七年三月英宗即位六月疫

按《元史英宗本纪》：“延祐七年三月庚寅即位，六月甲
寅，京师疫。”

### 英宗至治元年疫

按《元史英宗本纪》：“至治元年十二月辛丑，真定路疫，
至治二年疫。”

按《元史英宗本纪》：“二年二月甲子，恩州水，民饥疫。十
一月戊申，岷州旱疫。”

至治三年，泰定帝即位，疫。

按《元史泰定帝本纪》：“至治三年八月癸巳即位，是岁
番岷春疫。”

### 文宗至顺二年疫

按《元史文宗本纪》：“至顺二年四月壬申，衡州路属县，
比岁旱蝗，仍大水，民食草木殆尽，又疫疠死者十九。”
至顺三年疫。

按：《元史文宗本纪》：“三年正月壬午，宜山县饥，疫，死者
众。”

### 顺帝元统二年疫

按《元史顺帝本纪》：“元统二年三月庚子，杭州、镇江、嘉
兴、常州、松江、江阴水旱疾疫。”

### 至正四年疫

按《元史顺帝本纪》。不载。　按《五行志》：至正四年，福州、
邵武、延平、汀州四郡夏秋大疫。

至正五年，大疫。

按《元史顺帝本纪》。不载。　按《五行志》。“五年春夏。济南
大疫。”

至正十二年，大疫。

按《元史顺帝本纪》。不载　按《五行志》。“十二年正月。冀
宁保德州大疫。夏，龙兴大疫。”

至正十三年，大疫。

按《元史顺帝本纪》。“十三年十二月，大同路疫，死者大
半。”　按《五行志》：“十三年，黄州、饶州大疫。”

至正十四年，大疫。

按：《元史顺帝本纪》：“十四年十二月，京师大饥，加以疫疠，民有父子相食者。”

按《明昭代典则》：“至正十四年夏四月，江西、湖广大疫。
十月，蒙古大都大疫。”

至正十六年，大疫。

按《元史顺帝本纪》。不载。　按《五行志》。十六年春。“河南
大疫。”

至正十七年，大疫。

按《元史顺帝本纪》。不载。　按《五行志》。十七年六月。“莒
州蒙阳县大疫。”

至正十八年，大疫。

按：《元史顺帝本纪》：“十八年六月，汾州大疫。”

按明《昭代典则》，“至正十八年十二月，蒙古大都饥疫。
时两河被兵之民，携老幼流入京师，重以饥疫，死者
枕籍。宦者朴不花请市地收葬之，前后凡二十馀万
人。”

至正十九年，大疫。

按《元史顺帝本纪》。不载　按《五行志》。十九年春夏。鄜
州并原县。莒州沂水、日照二县及广东南雄大疫。
至正二十年。大疫。

按《元史顺帝本纪》。不载　按《五行志》。“二十年夏，绍兴
山阴、会稽二县大疫。”

至正二十二年，大疫。

按《元史顺帝本纪》：“二十二年四月，绍兴路大疫。”